**Vzorový Prevádzkový poriadok**

**prevádzkovateľa distribučnej siete, ku ktorej je pripojených menej ako 100 000 koncových odberateľov plynu**

**OBSAH**

1. **ÚVODNÉ USTANOVENIA**
2. **PRIPOJENIE DO DISTRIBUČNEJ SIETE**
	1. Všeobecné ustanovenia
	2. Žiadosť o pripojenie do distribučnej siete
	3. Vyhodnotenie žiadosti o pripojenie do distribučnej siete a uzavretie zmluvy o pripojení do distribučnej siete
	4. Cena a platobné podmienky pripojenia do distribučnej siete
	5. Podmienky realizácie pripojenia a montáž meradla
	6. Technická zmena na existujúcom odberom mieste
	7. Postup pri pripojení výrobcu biometánu do distribučnej siete
3. **PRÍSTUP DO DISTRIBUČNEJ SIETE**
	1. Všeobecné ustanovenia
	2. Žiadosť o prístup do distribučnej siete
	3. Vyhodnotenie žiadosti o prístup do distribučnej siete a uzavretie zmluvy o prístupe do distribučnej siete a distribúcii plynu
	4. Pravidlá na pridelenie distribučnej kapacity
	5. Odmietnutie prístupu do distribučnej siete
4. **PODMIENKY DISTRIBÚCIE PLYNU**
	1. Všeobecné podmienky distribúcie plynu
	2. Zmluva o prístupe do distribučnej siete a distribúcii plynu
	3. Prekročenie dennej distribučnej kapacity
	4. Podmienky skúšobnej prevádzky
	5. Kvalita plynu
	6. Tlakové úrovne vo vstupných bodoch a výstupných bodoch
5. **OBMEDZENIE ALEBO PRERUŠENIE DISTRIBÚCIE**
6. **NEOPRÁVNENÝ ODBER**
7. **MERANIE DISTRIBÚCIE PLYNU**
	1. Základné pravidlá merania distribuovaného množstva plynu
	2. Obchodná jednotka distribuovaného množstva plynu
	3. Osobitné ustanovenia o meraní distribúcie biometánu
8. **CENA A PLATOBNÉ PODMIENKY**
9. **Dodávka plynu VO VZŤahu k PDS**
	1. Meranie dodávky plynu vo vzťahu k PDS
	2. Proces zmeny dodávateľa plynu
10. **DODÁVKA PLYNU VIACERÝMI DODÁVATEĽMI DO JEDNÉHO ODBERNÉHO MIESTA A DO NADVÄZUJÚCICH SIETÍ**
	1. Dodávka plynu viacerými dodávateľmi do jedného odberného miesta
	2. Dodávka plynu viacerými dodávateľmi do nadväzujúcich sietí
11. **POSTUP PRI UPLATNENÍ INŠTITÚTU DODÁVATEĽA POSLEDNEJ INŠTANCIE**
12. **Ukončenie zmluvy o PRÍSTUPE DO DISTRIBUČNEJ SIETE A distribúcii plynu**
13. **REKLAMAČNÝ PORIADOK**
14. **ZÁVEREČNÉ USTANOVENIA**
	1. Vyššia moc
	2. Mlčanlivosť
	3. Poučenie o povinnosti PDS súvisiace so štandardami kvality
	4. Účinnosť Prevádzkového poriadku
15. **ÚVODNÉ USTANOVENIA**

Tento prevádzkový poriadok (ďalej len „PP“) je vypracovaný v zmysle § 90 písm. d) druhého bodu v spojení s § 19 ods. 7zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „zákon o energetike“) a je záväzný pre prevádzkovateľa distribučnej siete  Železiarne Podbrezová a.s. skrátene ŽP a.s., Kolkáreň 35, 976 81 Podbrezová, IČO 31 562 141 (ďalej len „PDS“) a všetkých užívateľov distribučnej siete na jeho vymedzenom území na základe príslušného povolenia Úradu pre reguláciu sieťových odvetví (ďalej len „úrad“).

Ustanovenia PP v rozsahu záväznom pre PDS sú záväzné pre užívateľov PDS a sú neoddeliteľnou súčasťou zmluvných vzťahov PDS a užívateľov PDS na jeho vymedzenom území.

Tento PP podrobnejšie rozpracováva ustanovenia vyhlášky úradu č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynomv znení neskorších predpisov(ďalej len „Pravidlá trhu“).

Pojmy, ktoré sú definované pre oblasť plynárenstva v zákone o energetike, v zákone č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon č. 309/2009 Z. z.“) a v Pravidlách trhu majú ten istý význam aj v tomto PP.

1. **PRIPOJENIE DO DISTRIBUČNEJ SIETE**
	1. **Všeobecné ustanovenia**
2. PDS je povinný pripojiť do distribučnej siete každého, kto o pripojenie požiada, ak sú splnené technické podmienky a obchodné podmienky pripojenia do distribučnej siete, pričom obchodnými podmienkami sa rozumejú ustanovenia tejto kapitoly okrem článku 2.6 a 2.7 tejto kapitoly. Dôvody odmietnutia pripojenia žiadateľa do distribučnej siete oznámi PDS žiadateľovi o pripojenie písomne v lehote do 30 dní odo dňa doručenia žiadosti o pripojenie.
3. Zriaďovať nové odberné plynové zariadenie (ďalej len „OPZ“), rozširovať alebo rekonštruovať existujúce OPZ, ktorého prevádzkou sa zmenia technické podmienky
a obchodné podmienky odberu plynu, možno iba po predchádzajúcom súhlase PDS.
4. PDS prednostne pripojí do distribučnej siete výrobcu biometánu, ktorý o pripojenie požiada, ak sú splnené obchodné podmienky a technické podmienky pripojenia do distribučnej siete.
5. Pripojenie do distribučnej siete sa uskutočňuje na základe zmluvy o pripojení do distribučnej siete.
6. Podľa § 11a ods. 8 zákona č. 309/2009 Z. z. PDS nemôže odmietnuť pripojenie výrobcu biometánu do distribučnej siete z dôvodu nedostatku kapacity siete, ak to umožňujú technické podmienky pripojenia do distribučnej siete vypracované PDS v súlade s ustanovením § 19 ods. 1 zákona o energetike.
	1. **Žiadosť o pripojenie do distribučnej siete**
7. Žiadať o pripojenie môže vlastník nehnuteľnosti alebo správca nehnuteľnosti.[[1]](#footnote-1)) Ak žiada
o pripojenie osoba, ktorá nie je vlastníkom nehnuteľnosti alebo správcom nehnuteľnosti, je povinná požiadať vlastníka nehnuteľnosti alebo správcu nehnuteľnosti o predchádzajúci písomný súhlas s vybudovaním a pripojením OPZ (tlačivo je zverejnené na webovom sídle PDS).
8. Žiadosť o pripojenie do distribučnej siete obsahuje najmä tieto náležitosti:
9. identifikačné údaje žiadateľa o pripojenie,
10. údaje charakterizujúce budúce odberné miesto,
11. účel využitia plynu,
12. predpokladané ročné množstvo plynu distribuované do príslušného výstupného bodu ako aj hodinové množstvo distribuovaného plynu v prípade žiadateľov mimo domácnosť a maloodber,
13. požadovaný tlak na príslušnom výstupnom bode z distribučnej siete (v prípade žiadateľov kategórie mimo domácnosť),
14. predpokladaný termín začatia odberu plynu,
15. kópiu z katastrálnej mapy s vyznačením polohy budúceho odberného miesta,
16. kópiu listu vlastníctva alebo iný doklad preukazujúci právo žiadateľa o pripojenie
k nehnuteľnosti,
17. súhlas vlastníka alebo správcu nehnuteľnosti s jej pripojením do distribučnej siete, ak žiadateľ o pripojenie nie je vlastníkom nehnuteľnosti.
18. OPZ musí zodpovedať všetkým technickým a bezpečnostným požiadavkám[[2]](#footnote-2)). Pripojené zariadenie nesmie ovplyvňovať bezpečnosť a spoľahlivosť prevádzky distribučnej siete. Splnenie uvedených požiadaviek preukáže žiadateľ o pripojenie do distribučnej siete predložením platných správ o odbornej prehliadke a skúške pripojeného zariadenia (správa
o prvej úradnej skúške vyhradených technických zariadení, kolaudačné rozhodnutie[[3]](#footnote-3))).
19. PDS zverejní vzor žiadosti o pripojenie do distribučnej siete vrátane kópií požadovaných dokladov (ďalej len „žiadosť o pripojenie“) na svojom webovom sídle a na požiadanie bude žiadateľovi poskytnutá v sídle PDS. Žiadateľ doručí žiadosť o pripojenie spolu so všetkými požadovanými kópiami dokumentov v písomnej forme osobne, e-mailom alebo poštou do miesta kontaktu pre pripájanie alebo na adresu PDS.
	1. **Vyhodnotenie žiadosti o pripojenie do distribučnej siete a uzavretie zmluvy o pripojení do distribučnej siete**
20. Po doručení žiadosti o pripojenie, PDS vyhodnotí predložené údaje a kópie dokumentov. Ak bola žiadateľom o pripojenie predložená neúplná žiadosť o pripojenie, PDS je povinný od žiadateľa vyžiadať doplňujúce alebo chýbajúce údaje alebo dokumenty. Ak o to PDS požiada, žiadateľ o pripojenie je povinný predložiť originál dokumentu na porovnanie s predloženou kópiou.
21. Žiadosť o pripojenie sa považuje za doručenú PDS dňom jej doručenia PDS. Lehoty stanovené v tomto PP, ak súvisia so žiadosťou o pripojenie začínajú plynúť dňom doručenia žiadosti o pripojenie. V prípade doručenia neúplnej žiadosti vyžiada PDS od žiadateľa o pripojenie doplňujúce alebo chýbajúce údaje alebo dokumenty a pre tento účel preruší vyhodnocovanie žiadosti o pripojenie najdlhšie na dobu 15 dní.
22. PDS žiadateľovi o pripojenie do 30 dní odo dňa doručenia žiadosti o pripojenie zašle písomné stanovisko vrátane technických a obchodných podmienok pripojenia a zároveň dvojmo návrh zmluvy o pripojení do distribučnej siete (ďalej len „zmluva o pripojení“) podpísaný zo strany PDS oprávnenou osobou. Ak žiadateľ o pripojenie súhlasí s návrhom zmluvy o pripojení, tento návrh do 30 dní odo dňa jeho doručenia podpíše a v jednom vyhotovení doručí PDS. Po dobu od prerušenia vyhodnocovania žiadosti o pripojenie do doručenia úplnej žiadosti o pripojenie lehota na zaslanie písomného stanoviska PDS spočíva.
23. Zmluva o pripojení sa stáva platnou okamihom podpisu návrhu zmluvy o pripojení žiadateľom a účinnou jeho doručením PDS. Ak žiadateľ nedoručí ním podpísanú zmluvu o pripojení v lehote podľa bodu 3. tohto článku, návrh zmluvy o pripojení zaniká. Uzavretie zmluvy o pripojení sa vyžaduje len pri pripojení nových OPZ.
24. Zmluva o pripojení obsahuje najmä:
25. identifikačné údaje zmluvných strán,
26. miesto pripojenia do distribučnej siete a jeho technickú charakteristiku,
27. podmienky realizácie a lehoty pripojenia do distribučnej siete,
28. typ merania a jeho umiestnenie,
29. cenu za pripojenie do distribučnej siete a spôsob jej úhrady,
30. poučenie o povinnosti PDS súvisiace so štandardami kvality vrátane ich vyhodnocovania.

PDS vzor zmluvy o pripojení zverejní na svojom webovom sídle a musí sa nachádzať aj v papierovej podobe v miestach kontaktu pre pripájanie a v sídle PDS.

* 1. **Cena a platobné podmienky pripojenia do distribučnej siete**
1. Spôsob úhrady ceny za pripojenie OPZ, lehoty na pripojenie do distribučnej siete, ako aj všetky nevyhnutné podmienky realizácie pripojenia, stanoví zmluva o pripojení podľa článku 2.3 bod 5. tohto PP.
2. Cena za pripojenie do distribučnej siete PDS pre žiadateľa o pripojenie sa určí v súlade
s rozhodnutím úradu platným v čase predloženia žiadosti o pripojenie. Faktúru zašle PDS žiadateľovi o pripojenie najneskôr do 15 dní odo dňa nadobudnutia účinnosti zmluvy o pripojení podľa článku 2.3 bod 4. tohto PP. Faktúra je splatná v lehote splatnosti uvedenej na faktúre; lehota splatnosti nesmie byť kratšia ako 14 dní od doručenia faktúry. Úhrada ceny za pripojenie je považovaná za vykonanú v deň, kedy je cena za pripojenie do distribučnej siete v plnej výške pripísaná na účet PDS.
3. Ak žiadateľ o pripojenie do distribučnej siete neuhradí cenu za pripojenie do distribučnej siete, PDS má právo písomne odstúpiť od zmluvy o pripojení. Odstúpenie od zmluvy o pripojení nadobúda účinnosť dňom jeho doručenia žiadateľovi. Ak žiadateľ o pripojenie do distribučnej siete do okamihu nadobudnutia účinnosti odstúpenia od zmluvy o pripojení uhradí cenu za pripojenie, odstúpenie od zmluvy o pripojení nenadobudne účinnosť a zmluva o pripojení trvá ďalej.
	1. **Podmienky realizácie pripojenia a montáž meradla**
4. Žiadateľ o pripojenie po ukončení výstavby OPZ za účelom realizácie pripojenia OPZ do distribučnej siete predloží PDS žiadosť o realizáciu pripojenia a montáž meradla, ktorá obsahuje najmä:
5. evidenčné číslo zmluvy o pripojení,
6. identifikačné údaje žiadateľa,
7. identifikačné údaje budúceho odberného miesta,
8. správu o odbornej prehliadke a skúške OPZ nie staršiu ako päť mesiacov,
9. meno kontaktnej osoby a telefónne číslo.

Vzor žiadosti o realizáciu pripojenia a montáž meradla uverejňuje PDS na svojom webovom sídle a na požiadanie bude žiadateľovi poskytnutý v sídle PDS.

1. Do 30 dní odo dňa predloženia úplnej žiadosti o realizáciu pripojenia a montáž meradla PDS túto posúdi a v prípade jej kladného posúdenia bezodkladne písomne oznámi žiadateľovi o realizáciu pripojenia OPZ termín montáže meradla, ktorý v zmysle § 4 písm. b) vyhlášky úradu č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu v znení neskorších predpisov (ďalej len „vyhláška č. 278/2012 Z. z.“) je
	1. pre odberateľa plynu v domácnosti do piatich pracovných dní,
	2. pre odberateľa plynu mimo domácnosti do 30 dní.
	3. **Technická zmena na existujúcom odbernom mieste**
2. V prípade zmeny rozsahu pripojených spotrebičov, ktoré majú za následok zmenu charakteru odberu plynu a/alebo v prípade rekonštrukcie OPZ vrátane spotrebičov, koncový odberateľ plynu predloží PDS žiadosť o vyjadrenie k technickej zmene na odbernom mieste,
a to osobne, poštou alebo e-mailom na adresu miesta kontaktu pre pripájanie alebo v sídle PDS.
3. PDS má právo požadovať predloženie žiadosti podľa bodu 1. tohto článku aj v prípade významnej zmeny požadovanej distribučnej kapacity a/alebo ročného množstva distribuovaného plynu a/alebo hodinového odberu plynu a/alebo v prípade predošlého výskytu neoprávneného odberu na príslušnom odbernom mieste.
	1. **Postup pri pripojení výrobcu biometánu do distribučnej siete**
4. PDS na základe žiadosti výrobcu biometánu určí miesto pripojenia zariadenia na výrobu biometánu do distribučnej siete.
5. Žiadosť o pripojenie výrobcu biometánu do distribučnej siete obsahuje najmä:
6. identifikačné údaje žiadateľa o pripojenie (výrobcu biometánu),
7. údaje o zariadení na výrobu biometánu,
8. predpokladané ročné množstvo biometánu dodávaného do distribučnej siete v členení
	1. maximálna denná dodávka,
	2. maximálna hodinová dodávka,
9. predpokladaný dátum začatia dodávky biometánu do distribučnej siete,
10. situačný nákres navrhovaného miesta pripojenia zariadenia výrobcu biometánu.
11. Žiadosť o pripojenie výrobcu biometánu do distribučnej siete sa považuje za doručenú PDS dňom jej doručenia PDS. PDS si môže písomne vyžiadať aj ďalšie údaje k posúdeniu žiadosti o pripojenie výrobcu biometánu do distribučnej siete. PDS do 30 dní od prijatia žiadosti o pripojenie výrobcu biometánu do distribučnej siete písomne oznámi výrobcovi biometánu obchodné a technické podmienky pripojenia do distribučnej siete podľa § 11a
ods. 6 zákona č. 309/2009 Z. z. vrátane predbežnej kalkulácie nákladov pripojenia. Ak je žiadosť o pripojenie výrobcu biometánu do distribučnej siete neúplná, vyzve PDS bezodkladne písomne žiadateľa o pripojenie na doplnenie žiadosti o pripojenie do 15 dní odo dňa doručenia výzvy na doplnenie a uvedie, aké informácie požaduje doplniť, pričom PDS po dobu doplnenia žiadosti o pripojenie posudzovanie žiadosti o pripojenie výrobcu biometánu do distribučnej siete preruší. Po dobu od prerušenia posudzovania žiadosti o pripojenie výrobcu biometánu do distribučnej siete do doručenia úplnej žiadosti o pripojenie výrobcu biometánu do distribučnej siete, lehota PDS na písomné oznámenie podmienok pripojenia a predbežnú kalkuláciu nákladov spočíva.
12. Ak PDS odmietne žiadosť výrobcu biometánu o pripojenie, je povinný mu písomne oznámiť dôvody odmietnutia pripojenia v súlade s ustanovením § 11a ods. 8 zákona
č. 309/2009 Z. z.
	1. Zariadenie výrobcu biometánu sa do distribučnej siete pripojí prípojkou, ktorú zriaďuje PDS alebo výrobca biometánu. Výrobca biometánu predloží dokumentáciu prípojky na posúdenie PDS, ktorý sa k nej písomne vyjadrí do 30 dní.
	2. Po posúdení a odsúhlasení dokumentácie prípojky sa realizuje zriaďovanie prípojky, ktorú vykonáva PDS alebo výrobca biometánu.
13. Realizáciou prípojky sa rozumie predovšetkým:
14. získanie všetkých nutných správnych povolení, súhlasov a vyjadrení potrebných pre zahájenie realizácie prípojky,
15. výkopové práce,
16. montážne práce,
17. zabezpečenie všetkých nevyhnutných povolení pre užívanie stavby po jej dokončení,
18. odovzdanie a prevzatie technicko-právnej dokumentácie prípojky podľa zoznamu dokladov,
19. úradná skúška a revízna správa,
20. porealizačné zameranie,
21. uvedenie do prevádzky.
22. Náklady za vybudovanie prípojky sa preukazujú dokladmi, ktoré hodnoverným spôsobom preukazujú najmä cenu materiálu, prác a iných nákladov spojených s vybudovaním prípojky. Po vzájomnom odsúhlasení nákladov uhradí jedna zmluvná strana druhej zmluvnej strane náklady na pripojenie výrobcu biometánu do distribučnej siete do 30 dní odo dňa doručenia faktúry. Zmluvu o pripojení zašle PDS výrobcovi biometánu do 10 dní od úhrady nákladov za pripojenie výrobcu biometánu do distribučnej siete, a to v dvoch rovnopisoch podpísaných oprávnenými zástupcami PDS. V prípade súhlasu s jej znením, výrobca biometánu zašle jedno vyhotovenie ním podpísanej zmluvy o pripojení späť PDS.

1. **PRÍSTUP DO DISTRIBUČNEJ SIETE**
	1. **Všeobecné ustanovenia**
2. PDS umožní prístup do distribučnej siete každému účastníkovi trhu s plynom, ktorý
o prístup do distribučnej siete požiada, ak sú splnené technické podmienky a obchodné podmienky prístupu do distribučnej siete; obchodnými podmienkami sa rozumejú ustanovenia tejto kapitoly.
3. Prístup do distribučnej siete sa uskutočňuje na základe zmluvy o prístupe do distribučnej siete a distribúcii plynu (ďalej len „zmluva o distribúcii plynu“). PDS uplatňuje rovnaké požiadavky a podmienky pre všetkých žiadateľov o prístup do distribučnej siete. PDS pridelí distribučnú kapacitu na základe technických možností distribučnej siete, uvedených
v technických podmienkach PDS.
4. PDS umožní na základe predloženia potvrdenia o pôvode biometánu prednostný prístup výrobcovi biometánu do distribučnej siete a distribúciu biometánu, ak sú splnené technické podmienky a obchodné podmienky prístupu a pripojenia do distribučnej siete a technické podmienky distribúcie plynu PDS. Na prístup výrobcu biometánu do distribučnej siete sa primerane vzťahujú ustanovenia článkov 3.2 a 3.3.
	1. **Žiadosť o prístup do distribučnej siete**
		1. Žiadateľ o prístup do distribučnej siete predloží PDS žiadosť o prístup do distribučnej siete. Žiadosť o prístup do distribučnej siete predstavuje záväzný návrh žiadateľa na uzavretie zmluvy o distribúcii plynu so základnými náležitosťami, ktoré sú uvedené v žiadosti o prístup do distribučnej siete. PDS vzor žiadosti o prístup do distribučnej siete zverejnení na svojom webovom sídle a na požiadanie bude žiadateľovi poskytnutý aj v sídle PDS. Vzor žiadosti
		o prístup do distribučnej siete je záväzný pre všetkých žiadateľov o prístup do distribučnej siete.
		2. Žiadosť o prístup do distribučnej siete obsahuje najmä tieto náležitosti:
5. identifikačné údaje žiadateľa,
6. požadovaný dátum začatia a požadovaný dátum skončenia distribúcie plynu,
7. vstupné body do distribučnej siete,
8. výstupné body z distribučnej siete,
9. požadovanú dennú distribučnú kapacitu na súhrnom vstupnom bode do distribučnej siete,
10. požadovanú dennú distribučnú kapacitu na príslušnom výstupnom bode,
11. požadované množstvo distribuovaného plynu do príslušného výstupného bodu,
12. kópiu právoplatného povolenia na dodávku plynu vydaného úradom, ak je žiadateľ dodávateľom plynu,
13. doklady preukazujúce schopnosť žiadateľa splniť finančné záväzky, napr. v podobe bankovej záruky vydanej bankou so sídlom na území Slovenskej republiky,
14. doklady o zmluvných záväzkoch preukazujúcich predpokladaný predaj plynu koncovým odberateľom plynu v rozsahu požadovanej distribučnej kapacity a množstva distribuovaného plynu, vo forme kópie zmluvy medzi dodávateľom plynu a koncovým odberateľom plynu alebo vyhlásenia o existencii takejto zmluvy podpísaného oboma zmluvnými stranami.
15. Prílohy k žiadosti o prístup do distribučnej siete tvoria neoddeliteľnú súčasť žiadosti o prístup žiadateľa. Žiadateľ o prístup do distribučnej siete predloží doklady požadované PDS ako súčasť žiadosti o prístup do distribučnej siete vo forme kópií; ak o to PDS požiada, žiadateľ o prístup do distribučnej siete predloží originál dokladu na porovnanie s predloženou kópiou, pričom deň predloženia kópie, ak sa zhoduje s originálom sa považuje za deň riadneho predloženia dokladu; inak sa deň riadneho predloženia dokladu považuje deň predloženia originálu.
16. Žiadateľ o prístup do distribučnej siete doručí žiadosť o prístup do distribučnej siete
v písomnej forme, prostriedkami elektronickej komunikácie, osobne alebo poštou, na adresu PDS
	1. do 15 dní pred začatím distribúcie plynu, ak požadovaná hodnota distribučnej kapacity neprekračuje hodnotu distribučnej kapacity v zmluve o distribúcii plynu platnej
	v predchádzajúcom období,
	2. do 25 dní pred začiatkom požadovanej distribúcie, ak požadovaná hodnota distribučnej kapacity prekračuje hodnotu distribučnej kapacity v zmluve o distribúcii plynu platnej v predchádzajúcom období alebo ak ide o novú požiadavku na pridelenie distribučnej kapacity.

Lehoty uvedené v tomto bode môžu byť po dohode s PDS skrátené až na dobu nevyhnutnú na spracovanie príslušných žiadostí o prístup do distribučnej siete zo strany PDS. PDS v takom prípade postupuje nediskriminačne voči všetkým účastníkom trhu s plynom.

* 1. **Vyhodnotenie žiadosti o prístup a uzavretie zmluvy o prístupe do distribučnej siete a distribúcii plynu**
		1. Po doručení žiadosti o prístup do distribučnej siete, PDS vyhodnotí predložené údaje
		a dokumenty. Ak bola žiadateľom o prístup do distribučnej siete predložená neúplná žiadosť
		o prístup do distribučnej siete, PDS bezodkladne požiada žiadateľa o prístup do distribučnej siete o doplňujúce alebo chýbajúce údaje a dokumenty a pre tento účel preruší vyhodnocovanie žiadosti o prístup do distribučnej siete PDS najviac na 15 dní. Doklady podľa článku 3.2 bod 2. písm. i) predloží žiadateľ najneskôr 5 dní pred začatím distribúcie plynu.
		2. Žiadosť o prístup do distribučnej siete PDS sa považuje za doručenú dňom jej doručenia PDS. Lehoty stanovené v tomto PP alebo v Pravidlách trhu, prípadne v iných súvisiacich všeobecne záväzných právnych predpisoch začínajú plynúť odo dňa doručenia žiadosti. Po dobu od prerušenia vyhodnocovania žiadosti o pripojenie do distribučnej siete do doručenia úplnej žiadosti o pripojenie do distribučnej siete lehota PDS na písomné oznámenie vyhodnotenia žiadosti o pripojenie do distribučnej siete spočíva.
1. PDS po doručení úplnej žiadosti o prístup do distribučnej siete a po vyhodnotení predložených údajov a dokumentov pridelí žiadateľovi distribučnú kapacitu
	1. do desiatich dní odo dňa prijatia žiadosti, ak požadovaná hodnota distribučnej kapacity neprekračuje hodnotu dohodnutú v zmluve o distribúcii plynu platnej
	v predchádzajúcom období,
	2. do 20 dní odo dňa prijatia žiadosti, ak požadovaná hodnota distribučnej kapacity prekračuje hodnotu dohodnutú v zmluve o distribúcii plynu platnej v predchádzajúcom období, alebo ak ide o novú požiadavku na pridelenie distribučnej kapacity.

PDS bezodkladne písomne oznámi pridelenie kapacity odoslaním na adresu žiadateľa poštou. Ak žiadateľ požiadal v žiadosti o možnosť preberať korešpondenciu od PDS osobne, oznámi PDS žiadateľovi pridelenie kapacity telefonicky a zároveň elektronickou formou. Ak PDS a účastník trhu s plynom uzatvárajú zmluvu o distribúcii plynu elektronicky s využitím zaručeného elektronického podpisu, PDS oznámi pridelenie distribučnej kapacity prostriedkami elektronickej komunikácie s využitím zaručeného elektronického podpisu.

1. Pridelenie kapacity PDS žiadateľovi predstavuje zo strany PDS záväzné prijatie návrhu žiadateľa na uzavretie zmluvy o distribúcii plynu. Obdržaním pridelenia kapacity žiadateľom je medzi stranami platne uzavretá zmluva o distribúcii plynu, ktorá nadobúda účinnosť v súlade a za podmienok článku 4.2 bod 11. tohto PP.
	* 1. Ak nastane ktorýkoľvek z dôvodov na odmietnutie prístupu pre žiadateľa zo strany PDS uvedených v článku 3.5, PDS písomne oznámi žiadateľovi toto odmietnutie v lehote a spôsobom uvedeným v bode 3. a 4. tohto článku vrátane uvedenia dôvodu odmietnutia prístupu.
	1. **Pravidlá na pridelenie distribučnej kapacity**
		1. PDS prideľuje distribučnú kapacitu pre každé odberné miesto samostatne. Pre odberné miesta s meraním typu C určí PDS dennú distribučnú kapacitu použitím typových diagramov (ďalej len „diagram“), ak nie sú vybavené určeným meradlom, ktoré automaticky zaznamenávalo údaje denného odberu najmenej 12 po sebe nasledujúcich mesiacov. Ak súčet distribučných kapacít požadovaných žiadateľmi je vyšší ako technická kapacita distribučnej siete, PDS po vyhodnotení žiadostí o prístup do distribučnej siete vyzve (písomne poštou, príp. elektronicky) žiadateľov, aby upravili distribučnú kapacitu požadovanú v ich žiadostiach o prístup do distribučnej siete.
		2. Ak súčet požadovaných distribučných kapacít v žiadostiach o prístup do distribučnej siete bude stále vyšší ako technická kapacita distribučnej siete, rozdelí PDS zostávajúcu voľnú distribučnú kapacitu nediskriminačne v pomere veľkostí jednotlivých požiadaviek tak, že súčet požiadaviek žiadateľov sa rovná výške technickej kapacity distribučnej siete. Oznámenie o výške takto pridelenej kapacity bude žiadateľovi zaslané bez zbytočného odkladu elektronicky a následne písomne poštou.
		3. Ak nie je k dispozícii žiadna alebo dostatočná distribučná kapacita, žiadateľovi bude písomne oznámený nedostatok požadovanej distribučnej kapacity a písomne bude mu navrhnutá možnosť uzavrieť zmluvu o distribúcii plynu so zníženou distribučnou kapacitou.
	2. **Odmietnutie prístupu do distribučnej siete**

PDS môže odmietnuť prístup do distribučnej siete v prípade:

* + 1. ak to neumožňujú technické podmienky distribučnej siete, alebo ak nie sú splnené technické podmienky a obchodné podmienky prístupu do distribučnej siete a pripojenia do distribučnej siete,
		2. nedostatku kapacity distribučnej siete,
		3. ak tento prístup bráni plneniu povinností vo všeobecnom hospodárskom záujme,
		4. dôvodnej hrozby vážnej ekonomickej ujmy a vážnych ekonomických ťažkostí v súvislosti so zmluvami o dodávke plynu s pevne dohodnutým objemom dodávky a s povinnosťou zaplatiť bez ohľadu na odobraté množstvo plynu podľa § 74 zákona o energetike.
1. **PODMIENKY DISTRIBÚCIE PLYNU**
	1. **Všeobecné podmienky distribúcie plynu**
2. Distribúcia plynu sa uskutočňuje na základe zmluvy o distribúcii plynu. PDS uzatvorí zmluvu o distribúcii plynu s účastníkom trhu s plynom len v prípade, ak sú splnené technické podmienky a obchodné podmienky prístupu a pripojenia do distribučnej siete a technické podmienky distribúcie plynu. Po uzavretí zmluvy o distribúcii plynu je PDS povinný vykonávať distribúciu plynu zo súhrnného vstupného bodu do výstupného bodu počas celého zmluvného obdobia trvania distribúcie plynu do výšky dohodnutej dennej distribučnej kapacity.
3. PDS prednostne uzavrie s výrobcom biometánu na základe predloženia potvrdenia
o pôvode biometánu podľa § 12 zákona č. 309/2009 Z. z. zmluvu o distribúcii plynu, ak sú splnené technické podmienky a obchodné podmienky prístupu a pripojenia do distribučnej siete a technické podmienky a obchodné podmienky distribúcie plynu.
4. Výrobca biometánu zabezpečí, aby biometán dodávaný do distribučnej siete zodpovedal kvalite zemného plynu a aby pri príprave biometánu neprekročila maximálna emisia metánu do ovzdušia hodnotu 1%.
5. Výrobca biometánu bez zbytočného odkladu písomne oznámi PDS uzatvorenie zmluvy
o dodávke plynu a každú zmenu odberateľa plynu.
	1. **Zmluva o prístupe do distribučnej siete a distribúcii plynu**
6. Distribúciu plynu uskutočňuje PDS na základe zmluvy o distribúcii plynu. Zmluva o distribúcii plynu sa uzatvára ako
	1. dlhodobá zmluva,
	2. ročná zmluva,
	3. krátkodobá zmluva.
7. Zmluva o distribúcii plynu obsahuje najmä:
8. identifikačné údaje zmluvných strán,
9. dátum začatia distribúcie,
10. vstupné body do distribučnej siete,
11. výstupné body z distribučnej siete,
12. zmluvnú dennú distribučnú kapacitu na súhrnom vstupnom bode,
13. zmluvnú dennú distribučnú kapacitu na príslušnom výstupnom bode, pre výstupné body, pre ktoré sa dojednáva,
14. množstvo distribuovaného plynu do príslušného výstupného bodu,
15. spôsob fakturácie a úhrady ceny za prístup do distribučnej siete a distribúciu plynu,
16. dĺžku trvania zmluvy,
17. oprávnenie užívateľa distribučnej siete odstúpiť od zmluvy v prípade neplnenia zmluvných povinností PDS,
18. spôsob oznámenia zmeny zmluvných podmienok,
19. podmienku záväznosti PP PDS pre zmluvné strany, ak sa zmluvné strany nedohodnú inak,
20. poučenie o povinnosti PDS súvisiace so štandardami kvality vrátane ich vyhodnocovania,
21. miesto, spôsob a lehoty na uplatňovanie reklamácii a miesto, spôsob a lehoty na uplatňovanie dostupných prostriedkov na urovnávanie sporov.
22. právo dodávateľa plynu na zaradenie odberného miesta do distribučnej sadzby, ak sa nedohodne inak.
23. Zmluva o distribúcii plynu sa môže uzatvárať aj v elektronickej forme; takáto zmluva obsahuje iba údaje podľa ods. 2 písm. a) až h), písm. j) až o) tohto článku.
24. Dlhodobá zmluva o distribúcii plynu sa uzatvára na obdobie zodpovedajúce celým násobkom rokov alebo na dobu neurčitú, pričom na každých 12 po sebe nasledujúcich mesiacov sa dohodne len jedna výška distribučnej kapacity na príslušný výstupný bod.
25. Ročná zmluva o distribúcii plynu sa uzatvára na 12 po sebe nasledujúcich mesiacov, a to
k prvému dňu mesiaca, pričom v zmluve sa dohodne len jedna výška distribučnej kapacity na príslušný výstupný bod na celé obdobie platnosti zmluvy.
26. Ročnú zmluvu o distribúcii plynu uzavretú pre odberné miesta kategórie D a M obnovuje PDS na ďalší rok za tých istých podmienok, za akých bola dojednaná pôvodná zmluva o distribúcii plynu, bez predkladania žiadosti o prístup do distribučnej sieti a distribúcii plynu zo strany užívateľa v prípade, ak užívateľ nepožiada o zmenu podmienok zmluvy o distribúcii plynu alebo neoznámi PDS, že nemá záujem na danom odbernom mieste o obnovenie zmluvy o distribúcii plynu. Užívateľ odosiela PDS oznámenie, že nemá záujem na danom odbernom mieste obnoviť zmluvu (ďalej len „oznámenie o neobnovení zmluvy o distribúcii plynu“) najneskôr 15 dní pred zánikom ročnej zmluvy o distribúcii plynu, inak sa zmluva o distribúcii plynu obnovuje zo strany PDS o ďalší rok. Vzor oznámenia o neobnovení zmluvy o distribúcii plynu zverejní PDS na svojom webovom sídle.
27. PDS zmení výšku dennej distribučnej kapacity pre príslušné odberné miesto na základe žiadosti užívateľa distribučnej sieti do 15 dní odo dňa doručenia žiadosti, a to aj počas trvania zmluvy o distribúcii plynu uzavretej na jeden rok. Žiadosť o zmenu výšky dennej distribučnej kapacity je možné podať len v prípade:
28. závažnej priemyselnej havárie (§ 2 písm. h) zákona č. 261/2002 Z. z. o prevencii závažných priemyselných havárií a o zmene a doplnení niektorých zákonov),
29. vzniku vážnych ekonomických dôvodov nezavinených odberateľom plynu, ktoré majú za následok zastavenie výroby, zánik spoločnosti alebo vyhlásenie konkurzu.
30. Prílohou k žiadosti o zmenu výšky dennej distribučnej kapacity musia byť doklady, ktoré jednoznačne preukazujú existenciu niektorého z dôvodov uvedených v bode 7. tohto článku a z týchto dokladov alebo iných dokladov alebo informácií PDS preukázateľne nevyplýva, že odberateľ plynu vlastnou činnosťou nezavinil prípady odôvodňujúce žiadosť o zmenu výšky dennej distribučnej kapacity.
31. Krátkodobá zmluva o distribúcii plynu sa uzatvára na obdobie kratšie ako 1 rok, a to
k prvému dňu kalendárneho mesiaca. Maximálna dĺžka platnosti zmluvy je 11 mesiacov. Krátkodobá zmluva o distribúcii plynu sa môže uzatvoriť aj na obdobie kratšie ako 1 mesiac
a je možné ju uzatvoriť aj k inému dňu ako k prvému dňu kalendárneho mesiaca.
32. PDS je na základe zmluvy o distribúcii plynu povinný dopraviť plyn distribučnou sieťou zo vstupného bodu len po výstupný bod. PDS nezodpovedá za škody vzniknuté v dôsledku poruchy alebo odpojenia plynového zariadenia, ktoré nadväzuje na výstupný bod a ktoré nie je PDS oprávnený prevádzkovať.
33. Dňom účinnosti zmluvy o distribúcii plynu je deň začatia distribúcie plynu uvedený v žiadosti o prístup do distribučnej siete za predpokladu, že odberné miesto má namontované určené meradlo. Ak nie je namontované meradlo, posúva sa účinnosť zmluvy o distribúcii plynu na prvý deň kalendárneho mesiaca, v ktorom bolo meradlo namontované. Predchádzajúca veta neplatí pre krátkodobú zmluvu o distribúcii plynu, ktorá je vždy účinná dňom začatia distribúcie plynu uvedenom v žiadosti o prístup do distribučnej siete.
	1. **Prekročenie dennej distribučnej kapacity**

1. Ak užívateľ distribučnej siete prekročí dohodnutú dennú distribučnú kapacitu o hodnotu vyššiu ako
	1. 5 % v mesiacoch január, február, marec, október, november a december a
	2. 10% v mesiacoch apríl, máj, jún, júl, august a september

uhradí PDS platbu za prekročenie tejto kapacity. Výška platby za prekročenie dennej distribučnej kapacity vrátane podmienok jej uplatnenia je uvedená v príslušnom rozhodnutí úradu pre PDS. Ak je požadovaná distribúcia dodatočného množstva plynu, užívateľ postupuje spôsobom uvedeným v kapitole 3.

1. Ak dôjde k prekročeniu dennej distribučnej kapacity z dôvodu zmeny letného času na stredoeurópsky čas, PDS pri vyhodnotení prekročenia zohľadní skutočnosť, že plynárenský deň trvá v tomto prípade 25 hodín.

1. Ak ide o skúšobnú prevádzku, môže užívateľ distribučnej siete požiadať o zľavu z platby za prekročenie zmluvne dohodnutej distribučnej kapacity v súlade s podmienkami uvedenými v článku 4.4.
	1. **Podmienky skúšobnej prevádzky**
2. Skúšobnou prevádzkou je overenie technických parametrov, prevádzkových hodnôt
a preukázanie prevádzkyschopnosti nového alebo rekonštruovaného OPZ odberateľa plynu.
3. Odberné miesto užívateľa distribučnej sieti je zaradené do skúšobnej prevádzky, ak je preukázaná inštalácia nového OPZ alebo rekonštrukcia podstatnej časti OPZ. Skúšobnú prevádzku na jednom odbernom mieste je možné prerušiť len jedenkrát za 12 po sebe nasledujúcich mesiacov, a to najviac na obdobie troch mesiacov a len zo závažných, žiadateľom preukázaných technických dôvodov, ktoré sa týkajú OPZ.
4. Skúšobná prevádzka sa začína prvým dňom kalendárneho mesiaca. Počas skúšobnej prevádzky sa uplatňuje zľava z platby za prekročenie dohodnutej dennej distribučnej kapacity, ak
5. užívateľ distribučnej siete preukáže ukončenú inštaláciu a prevádzkyschopnosť OPZ dokladom nie starším ako jeden rok (najmä správou o odbornej prehliadke a skúške zariadenia[[4]](#footnote-4))),
6. pre dané odberné miesto je zmluvne dohodnutá denná distribučná kapacita,
7. sa distribúcia plynu do daného odberného miesta uskutočňuje na základe platnej zmluvy o distribúcii plynu.
8. Zľava z platby za prekročenie zmluvne dohodnutej distribučnej kapacity počas skúšobnej prevádzky sa uplatňuje najviac za obdobie 3 mesiacov. Užívateľ distribučnej siete požiada PDS o skúšobnú prevádzku do 15 dní pred začatím distribúcie plynu. Vzor žiadosti o skúšobnú prevádzku zverejní PDS na svojom webovom sídle.
9. Výška dennej distribučnej kapacity a množstvo distribuovaného plynu do príslušného odberného miesta sa na žiadosť užívateľa distribučnej sieti upraví v zmluve o distribúcii plynu do dvoch mesiacov po ukončení skúšobnej prevádzky; zároveň sa pomerne upraví aj výška dennej distribučnej kapacity na súhrnnom vstupnom bode do distribučnej siete.
	1. **Kvalita plynu**
	2. PDS distribuuje v distribučnej sieti plyn, ktorý prebral od prevádzkovateľov nadradených sietí s príslušnými fyzikálnymi a chemickými parametrami, stanovenými v ich technických podmienkach.
	3. Plyn, dodávaný do vstupného bodu distribučnej siete a odovzdávaný vo výstupných bodoch z distribučnej siete, musí spĺňať fyzikálne a chemické parametre stanovené v technických podmienkach PDS.
	4. Užívateľ siete je povinný zachovávať kvalitatívne parametre plynu v súhrnnom vstupnom bode a PDS je povinný zachovávať kvalitatívne parametre vo výstupných bodoch.
	5. **Tlakové úrovne vo vstupných bodoch a výstupných bodoch**
10. Plyn dodaný vo vstupnom bode do distribučnej siete a plyn odovzdaný do výstupných bodov z distribučnej siete musí zodpovedať tlakovým úrovniam stanoveným v technických podmienkach PDS. PDS dodržiava tlakové úrovne v miestach, kde odovzdáva plyn z distribučnej siete do výstupných bodov.
11. V prípade, že užívateľ distribučnej siete dodá plyn na distribúciu do vstupného bodu distribučnej siete, ktorý nezodpovedá tlakovým úrovniam plynu, PDS má právo odmietnuť distribuovať takýto plyn.
12. Aj v prípade prijatia takéhoto plynu podľa bodu 2. na distribúciu, nie je dotknuté právo PDS na náhradu škody vzniknutej v súvislosti s distribúciou plynu s nižším tlakom.
13. V prípade, že PDS odovzdá plyn z distribučnej siete do výstupných bodov, ktorý nezodpovedá tlakovým úrovniam plynu, užívateľ distribučnej siete má právo odmietnuť prevziať takýto plyn.
14. Aj v prípade prevzatia takého plynu podľa bodu4., nie je dotknuté právo užívateľa distribučnej siete na náhradu škody vzniknutej v súvislosti s dodaním plynu s nižším tlakom. Užívateľ má právo vykonávať svoje práva podľa tohto bodu výlučne za podmienky, že dodal PDS vo vstupných bodoch plyn v súlade s tlakovými úrovňami plynu.
15. **OBMEDZENIE ALEBO PRERUŠENIE DISTRIBÚCIE PLYNU**
	1. PDS je oprávnený prerušiť alebo obmedziť distribúciu plynu nevyhnutnom rozsahu a na nevyhnutný čas v prípade:
16. vykonávania plánovaných rekonštrukcií, modernizácií, opráv, údržby a revízii plynárenských zariadení,
17. bezprostredného ohrozenia života, zdravia alebo majetku osôb a pri likvidácii týchto stavov,
18. stavu núdze a predchádzania stavu núdze,
19. havárií alebo porúch na plynárenských zariadeniach a pri odstraňovaní ich následkov,
20. nedodržania zmluvných podmienok za distribúciu plynu,
21. odberu plynu zariadeniami, ktoré ovplyvňujú kvalitu a spoľahlivosť dodávky plynu
a ak odberateľ plynu nezabezpečil obmedzenie týchto vplyvov dostupnými technickými prostriedkami,
22. neoprávneného odberu plynu,
23. dodávky plynu zariadeniami, ktoré ovplyvňujú kvalitu a spoľahlivosť dodávky plynu
a ak výrobca plynu nezabezpečil obmedzenie týchto vplyvov dostupnými technickými prostriedkami,
24. zabránenia prístupu k meraciemu zariadeniu odberateľom plynu,
25. opakovaného neumožnenia prístupu k plynárenským zariadeniam nachádzajúcim sa na cudzej nehnuteľnosti alebo v cudzej nehnuteľnosti,
26. zápornej revíznej správy OPZ, alebo spoločného odberného plynového zariadenia alebo nepredloženia technických údajov alebo revíznej správy odberného plynového zariadenia alebo spoločného odberného plynového zariadenia.
	1. PDS písomne oznámi dotknutým užívateľom distribučnej sieti začiatok a koniec obmedzenia alebo prerušenia distribúcie plynu v prípade podľa bodu 1. písm. a) tejto kapitoly 15 dní vopred; ak sa na tom dohodne PDS s užívateľom distribučnej siete, táto lehota môže byť aj kratšia.
	2. Ak v dôsledku obmedzenia distribúcie plynu alebo prerušenia distribúcie plynu,
	z dôvodov vykonávania plánovaných rekonštrukcií, modernizácií, opráv, údržby a revízií plynárenských zariadení, vznikla škoda, má užívateľ distribučnej siete právo uplatniť nárok na náhradu škody a ušlého zisku len vtedy, ak PDS nesplnil oznamovaciu povinnosť podľa bodu 2. tejto kapitoly. Po odstránení dôvodov, pre ktoré bola obmedzená alebo prerušená distribúcia plynu, PDS bezodkladne obnoví distribúciu plynu.
	3. PDS preruší alebo obmedzí distribúciu plynu koncovému odberateľovi plynu na základe žiadosti užívateľa distribučnej siete, ktorý je dodávateľom plynu tomuto koncovému odberateľovi plynu, a pre ktorého tento dodávateľ plynu uzavrel zmluvu o distribúcii plynu
		1. pri odbernom mieste s meraním typu A a meraním typu B do dvoch pracovných dní odo dňa doručenia žiadosti v prípade, že dodávateľ plynu informoval PDS o zámere prerušiť alebo obmedziť distribúciu plynu najmenej tri pracovné dni pred doručením žiadosti o prerušenie alebo obmedzenie distribúcie plynu,
		2. pri odbernom mieste s meraním typu C do troch pracovných dní odo dňa doručenia žiadosti o prerušenie alebo obmedzenie distribúcie plynu.

Dodávateľ plynu v súlade s ustanovením § 77 ods. 1 písm. p) a ods.2 písm. p) Pravidiel trhu bezodkladne potom ako požiada PDS o prerušenie alebo obmedzenie distribúcie plynu, písomne oznámi túto skutočnosť dotknutému koncovému odberateľovi plynu s uvedením lehoty, po uplynutí ktorej PDS preruší alebo obmedzí distribúciu plynu v zmysle žiadosti užívateľa distribučnej siete. Dodávateľ plynu v oznámení poskytne koncovému odberateľovi plynu možnosť na splnenie jeho záväzku alebo nápravu konania v rozpore so zmluvou o dodávke plynu najneskôr do uplynutia lehoty, v ktorej dôjde k prerušeniu alebo obmedzeniu distribúcie plynu, ak dôvodom tohto prerušenia alebo obmedzenie je splatný záväzok koncového odberateľa plynu alebo konanie koncového odberateľa plynu v rozpore so zmluvou o dodávke plynu.

1. Voči dodávateľovi plynu je distribúcia plynu považovaná za prerušenú alebo obmedzenú vykonaním prerušenia alebo obmedzenia distribúcie plynu podľa bodu 4. tejto kapitoly, najneskôr uplynutím 10. dňa po doručení žiadosti dodávateľa plynu o prerušenie alebo obmedzenie distribúcie plynu. K dátumu prerušenia alebo obmedzenia distribúcie plynu PDS určí stav určeného meradla na príslušnom odbernom mieste a tento stav odovzdá príslušnému dodávateľovi plynu, a to do siedmich dní od prerušenia alebo obmedzenia distribúcie plynu.
2. Ak pominú dôvody prerušenia alebo obmedzenia distribúcie plynu podľa bodu 4. tejto kapitoly alebo ak dodávateľ plynu požiada o obnovenie distribúcie plynu do odberného miesta odberateľa plynu po predchádzajúcom prerušení alebo obmedzení distribúcie plynu podľa bodu 4. tejto kapitoly, PDS obnoví distribúciu plynu do dvoch pracovných dní od doručenia žiadosti dodávateľa plynu na obnovenie distribúcie plynu po prerušení alebo obmedzení distribúcie plynu odberateľovi plynu; ak prerušenie alebo obmedzenie distribúcie plynu bolo vykonané fyzickým odpojením OPZ od distribučnej siete, PDS obnoví distribúciu plynu do piatich pracovných dní.
3. Obmedziť alebo prerušiť distribúciu plynu závislým odberateľom plynu pri neoprávnenom odbere plynu podľa § 82 ods. 1 písm. a) druhého bodu a § 82 ods. 1 písm. g) zákona o energetike nie je možné v období od 1. novembra do 31. marca,
4. PDS je povinný viesť evidenciu závislých odberateľov plynu, ktorých odberné miesta sú pripojené do jeho siete, písomne informovať týchto odberateľov plynu o každom plánovanom obmedzení alebo prerušení distribúcie plynu do ich odberných miest, ktoré sa má uskutočniť v období od 1. novembra do 31. marca, plánované prerušenie distribúcie plynu v období od 1. novembra do 31. marca vykonať až po tom, čo závislý odberateľ plynu potvrdil prijatie informácie o prerušení distribúcie plynu a umožniť komunikáciu týchto odberateľov plynu priamo s prevádzkovateľom distribučnej siete na účel nahlasovania porúch; podrobnosti o postupe pri vedení evidencie závislých odberateľov plynu upravujú pravidlá trhu, pričom evidencia závislých odberateľov plynu obsahuje:

1.meno, priezvisko,

2.adresu trvalého pobytu,

3.kontaktné telefónne číslo, faxové číslo, adresu elektronickej pošty, ak ich má,

4.dátum narodenia,

5.adresu odberného miesta,

6.číslo odberného miesta závislého odberateľa plynu.

1. **NEOPRÁVNENÝ ODBER PLYNU**
2. Neoprávneným odberom plynu je odber plynu
3. bez uzavretej zmluvy o pripojení do prepravnej siete alebo o pripojení do distribučnej siete, dodávke alebo združenej dodávke plynu alebo zmluvy, ktorej predmetom je zdieľanie plynu, alebo bez iného právneho dôvodu, na základe ktorého vzniká právo zdieľať plyn, alebo prístupe do prepravnej siete a preprave plynu alebo prístupe do distribučnej siete a distribúcii plynu,
4. nemeraného plynu,
5. bez určeného meradla alebo s určeným meradlom, ktoré v dôsledku neoprávneného zásahu odberateľa plynu nesprávne zaznamenáva odber plynu,
6. meraný určeným meradlom, na ktorom bolo porušené zabezpečenie proti neoprávnenej manipulácii, alebo určeným meradlom, ktoré nebolo namontované PDS; ak ide o prvý neoprávnený odber plynu odberateľa plynu v domácnosti meraný meradlom umiestneným na verejne prístupnom mieste, na ktorom bolo porušené zabezpečenie proti neoprávnenej manipulácii, výška škody spôsobenej neoprávneným odberom plynu sa určí ako cena neoprávnene odobratého množstva plynu určeného pomocou diagramu dodávky. Pre výpočet škody spôsobenej druhým a ďalším takým neoprávneným odberom plynu na tom istom odbernom mieste sa použije postup podľa bodu 3,
7. ak odberateľ plynu neumožnil prerušenie dodávky plynu; takýto odber sa za neoprávnený odber považuje odo dňa, keď odberateľ plynu neumožnil prerušenie dodávky plynu,
8. ak odberateľ plynu nedodržal obmedzenia určené dodávateľom plynu alebo PDS,
9. ak odberateľ plynu nedodržal zmluvne dohodnuté platobné podmienky,
10. ak odberateľ opakovane bez vážneho dôvodu neumožnil prístup k meradlu, aj keď bol na to PDS vopred vyzvaný písomnou výzvou, ktorej doručenie odberateľ potvrdil.
11. Odberateľ plynu, ktorý neoprávnene odoberal plyn, je povinný uhradiť PDS skutočne vzniknutú škodu, ak vznikla a spolu so škodou aj ušlý zisk.
12. Ak vznikla škoda a ak nie je možné vyčísliť skutočne vzniknutú škodu na základe objektívnych a spoľahlivých podkladov a ak ide o prvý neoprávnený odber plynu odberateľa plynu v domácnosti meraný meradlom umiestneným na verejne prístupnom mieste, na ktorom bolo porušené zabezpečenie proti neoprávnenej manipulácii, výška škody spôsobenej neoprávneným odberom plynu sa určí ako cena neoprávnene odobratého množstva plynu určeného pomocou diagramu dodávky. Pre výpočet škody spôsobenej druhým a ďalším takým neoprávneným odberom plynu na tom istom odbernom mieste sa použije spôsob výpočtu škody, spôsobenej neoprávneným odberom plynu, ktorý ustanovuje vyhláška Ministerstva hospodárstva Slovenskej republiky č. 449/2012 Z. z., ktorou sa ustanovuje spôsob výpočtu škody spôsobenej neoprávneným odberom plynu.

1. **MERANIE DISTRIBÚCIE PLYNU**
2. **Základné pravidlá merania distribuovaného množstva plynu**
3. PDS meria objemové množstvo distribuovaného plynu vo výstupných bodoch z distribučnej siete v súlade s príslušnými všeobecne záväznými právnymi predpismi, predovšetkým zákonom č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len „zákon o metrológii“) a s platnými technickými podmienkami PDS, ktoré podrobnejšie stanovujú podmienky merania množstiev distribuovaného plynu.
4. Každý výstupný bod je vybavený určeným meradlom alebo zostavou určených meradiel, ktorých technické a metrologické charakteristiky spĺňajú požiadavky stanovené v technických podmienkach. Ak je množstvo plynu, dodávané do odberného miesta, merané viacerými určenými meradlami, určí sa množstvo plynu, dodané do odberného miesta, na základe údajov nameraných určenými meradlami.
5. Určené meradlo vo výstupnom bode distribučnej siete bezodplatne inštaluje, prevádzkuje a zabezpečuje jeho metrologickú kontrolu na vlastné náklady PDS.
6. Koncový odberateľ plynu:
	1. umožní PDS montáž určeného meradla na meracom mieste. V prípadoch merania objemového množstva plynu meraniami typu A alebo B v zmysle technických podmienok, odberateľ umožní PDS na jeho žiadosť aj montáž telemetrického zariadenia na diaľkový prenos nameraných údajov na meracom mieste,
	2. umožní PDS na jeho žiadosť prístup k určenému meradlu, predovšetkým na účely
* odpočtu meradla,
* výmeny meradla v súlade so zákonom o metrológii,
* prerušenia distribúcie plynu na žiadosť dodávateľa plynu,
* demontáže určeného meradla po ukončení zmluvy o dodávke plynu s dodávateľom plynu,
	1. prevádzkuje svoje OPZ takým spôsobom, aby nedošlo k poškodeniu určeného meradla.
1. Údaje z určených meradiel získava PDS priamym fyzickým odpočtom údajov určeného meradla v meracom mieste. Ak PDS nemá k dispozícii údaje namerané určeným meradlom, má právo stanoviť množstvo plynu podľa diagramov alebo použiť údaje, ktoré budú získané na základe požiadania koncových odberateľov plynu o predloženie nameraných údajov (samoodpočet). Zistenie stavu určeného meradla pri odberných miestach typu C sa vykonáva v tomto poradí:
2. PDS, alebo ním poverenou osobou fyzickým odpočtom,
3. samoodpočtom koncového odberateľa plynu v domácnosti, ktorý oznámi stav určeného meradla priamo alebo prostredníctvom dodávateľa plynu najneskôr v druhý pracovný deň nasledujúci po dátume odpočtu,
4. ak nie je preukázateľne možné vykonať odpočet podľa písm. a) z dôvodu nedostupnosti meradla a odberateľ plynu neoznámi stav meradla podľa písm. b), odhadom stavu meracieho zariadenia k dátumu odpočtu na základe diagramu a poslednej aktuálnej predpokladanej ročnej spotreby.
5. PDS uskutočňuje fyzický odpočet nameraných údajov v odberných miestach
6. najmenej raz ročne,
7. v prípade skončenia dodávky plynu do určitého odberného miesta,
8. v prípade zmeny dodávateľa plynu za podmienok určených v kapitole 9. článok 9.2 bod 14. tohto PP,
9. v prípade kontroly určeného meradla,
10. v ostatných prípadoch dohodnutých s užívateľom siete.
11. V prípade poruchy určeného meradla alebo z iného dôvodu, ktorý spôsobuje nemožnosť odpočtu množstva plynu meraného určeným meradlom, sa určí spotreba pomocou náhradného určeného meradla alebo dohodou medzi PDS a užívateľom distribučnej siete. Ak k dohode nedôjde, určí sa odber plynu
12. výpočtom množstva plynu podľa priemeru množstva plynu nameraného za posledné porovnateľné obdobie, kedy určené meradlo, resp. odpočet údajov, prebehol bez nežiaducich vplyvov, a teda meradlo meralo správne,
13. podľa spotreby rovnakého obdobia predchádzajúceho roka, s prihliadnutím na prípadné zmeny v počte a príkone spotrebičov,
14. podľa porovnateľnej spotreby v budúcom období.
15. V prípade pochybností užívateľa o správnosti merania, alebo ak užívateľ zistí chybu na určenom meradle, doručí PDS písomnú žiadosť o preskúšanie určeného inštalovaného meradla. PDS je povinný do 15 dní od doručenia žiadosti užívateľa zabezpečiť výmenu určeného meradla a predložiť určené meradlo na preskúšanie v zmysle § 19 ods. 5 zákona
o metrológii. PDS je taktiež oprávnený predložiť určené meradlo na preskúšanie na základe vlastného uváženia.
16. Meranie dodávok plynu počas preskúšavania uskutočňuje PDS pomocou náhradného určeného meradla alebo iným vzájomne dohodnutým spôsobom.
17. Ak sa preskúšaním určeného meradla zistí chyba nie väčšia, ako povoľuje zákon
o metrológii, užívateľ, ktorý požiadal o preskúšanie, uhradí PDS náklady spojené
s preskúšaním a výmenou určeného meradla.
18. Ak sa preskúšaním určeného meradla zistí chyba väčšia, ako povoľuje zákon o metrológii, PDS upraví množstvo plynu namerané chybným určeným meradlom o rozdiel v objeme spôsobený zistenou chybou merania. PDS vykoná úpravu za obdobie preukázateľného trvania chyby; ak toto obdobie nemôže byť nespochybniteľne určené, PDS použije predpoklad rovnomerného rastu chyby od poslednej kontroly určeného meradla zo strany PDS, ktoré vyhodnotí so spotrebou budúceho obdobia a hodnotu množstva plynu výhodnejšiu pre odberateľa určí ako fakturačnú. PDS znáša náklady spojené s preskúšaním a výmenou určeného meradla.
19. V prípade, že chybné určené meradlo vôbec nezaznamenalo prietok plynu, alebo nie je možné určiť rozsah chyby v meraní, PDS vykoná stanovenie množstva plynu použitím diagramov dodávky alebo spôsobom uvedeným v technických podmienkach PDS.
20. Ak koncový odberateľ plynu neumožní PDS výmenu určeného meradla v súlade so zákonom o metrológii (t.j. na overenie meradla), PDS stanoví všetky odpočty pre príslušné odberné miesto po uplynutí doby platnosti overenia meradla použitím diagramov podľa bodu 7. tohto článku alebo iným dohodnutým spôsobom, nakoľko určené meradlo už nespĺňa ustanovené podmienky.
21. PDS je povinný písomne informovať koncového odberateľa plynu o termíne plánovanej výmeny určeného meradla aspoň 30 dní vopred; to neplatí, ak koncový odberateľ plynu súhlasí s neskorším oznámením termínu plánovanej výmeny určeného meradla. PDS pri výmene určeného meradla je povinný informovať koncového odberateľa plynu o stave odobratého množstva plynu a zároveň je povinný oznámiť stav určeného meradla pred výmenou a stav nového určeného meradla po výmene. Ak sa koncový odberateľ plynu nezúčastní výmeny určeného meradla, je prevádzkovateľ siete povinný písomne informovať koncového odberateľa plynu o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej po dobu 60 dní na účel umožnenia kontroly stavu určeného meradla zo strany koncového odberateľa plynu. Pri každej výmene určeného meradla je PDS povinný poskytnúť koncovému odberateľovi plynu písomne alebo elektronicky informáciu o jednotlivých funkciách inštalovaného určeného meradla a o spôsoboch odčítania meraných hodnôt, ktoré mu umožnia kontrolovať spotrebu plynu; informáciu môže PDS poskytnúť aj odkazom na svoje webové sídlo, ak je tam táto informácia zverejnená.
	1. **Obchodná jednotka distribuovaného množstva plynu**

PDS vykoná prepočet množstiev plynu nameraných pri prevádzkových podmienkach na obchodné jednotky v zmysle vyhlášky Ministerstva hospodárstva Slovenskej republiky
č. 269/2012 Z. z., ktorou sa ustanovujú podrobnosti o zásadách prepočtu objemových jednotiek množstva na energiu a podmienky, za ktorých sa vykonáva stanovenie objemu plynu a spaľovacieho tepla objemového.

* 1. **Osobitné ustanovenia o meraní distribúcie biometánu**
	2. Výrobca biometánu zabezpečí meranie množstva biometánu a meranie kvality biometánu vstupujúceho do distribučnej siete vrátane vyhodnocovania a odovzdávania týchto údajov PDS.
	3. Výrobca biometánu umožní PDS montáž určeného meradla a umožní prístup k určenému meradlu na vykonanie kontroly jeho funkčnosti a kontroly dodaného množstva biometánu.
	4. PDS vydá výrobcovi biometánu bezodplatne na požiadanie potvrdenie o množstve biometánu distribuovaného distribučnou sieťou.
	5. PDS oznámi úradu na základe vydaných potvrdení o množstve biometánu každoročne do 31. marca celkové množstvo distribuovaného biometánu za predchádzajúci kalendárny rok.
1. **CENA A PLATOBNÉ PODMIENKY**
	1. Užívateľ distribučnej siete zaplatí PDS cenu za prístup do distribučnej siete a distribúciu plynu (ďalej len „cena za distribúciu“) a ostatné platby súvisiace s distribúciou plynu na základe faktúry vystavenej PDS, a to v mesačných platbách. Faktúra za distribúciu plynu v danom mesiaci zahŕňa cenu za distribúciu za daný mesiac ako aj zúčtovanie distribúcie do odberných miest vybavených meraním typu C za predchádzajúce obdobia spresnené na základe vykonaných odpočtov.
	2. Užívateľ distribučnej siete zaplatí PDS cenu za distribúciu a ostatné platby súvisiace
	s distribúciou plynu v súlade s týmto PP a príslušnými rozhodnutiami úradu. Cenu za distribúciu schvaľuje úrad rozhodnutím.
	3. V prípade zmeny rozhodnutia úradu počas účinnosti zmluvy o distribúcii plynu, je PDS oprávnený fakturovať užívateľovi distribučnej siete novú cenu za distribúciu odo dňa účinnosti rozhodnutia úradu, ktorým došlo k zmene ceny.
	4. PDS vystaví faktúru za distribúciu plynu na základe skutočne distribuovaného množstva plynu alebo podľa diagramu. Neoddeliteľnou časťou faktúry sú aj „Podklady k fakturácii“,
	v ktorých sú uvedené jednotlivé položky fakturovanej sumy.
2. PDS fakturuje mesačnú platbu vrátane DPH, ktorej celkovú výšku užívateľ zaplatí v lehote splatnosti uvedenej na faktúre v mene euro; lehota splatnosti nesmie byť kratšia ako 14 dní od doručenia faktúry.
3. Ak užívateľ distribučnej siete platí poplatky za prekročenie distribučnej kapacity, prípadne iné poplatky vyplývajúce zo zmluvy o distribúcii plynu, je PDS oprávnený fakturovať a užívateľ zaplatiť tieto poplatky za rovnakých podmienok, ako cenu za distribúciu.
4. PDS vydáva a aktualizuje Cenník služieb PDS za služby, ktoré nepodliehajú v zmysle zákona o regulácii cenovej regulácii. Ceny sú stanovované na základe individuálnej kalkulácie PDS.
5. PDS vystaví faktúru za distribúciu plynu najskôr 1. deň kalendárneho mesiaca a najneskôr 15. deň kalendárneho mesiaca nasledujúceho po mesiaci, v ktorom sa uskutočnila distribúcia plynu.
6. Za deň úhrady sa rozumie dátum pripísania celkovej príslušnej platby na účet PDS. Každá strana si platí vlastné bankové poplatky, ktoré vzniknú v spojitosti s platením ceny za distribúciu.
7. Faktúry vystavené PDS obsahujú náležitosti stanovené platnými daňovými a účtovnými predpismi[[5]](#footnote-5)) vrátane označenia banky a čísla účtu, na ktorý má byť platba pripísaná. Užívateľ distribučnej siete je oprávnený vrátiť faktúru pred uplynutím lehoty jej splatnosti bez zaplatenia, len ak neobsahuje dohodnuté náležitosti, pričom musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry užívateľovi distribučnej siete.
8. Vznesenie námietok užívateľom proti výške platieb fakturovaných zo strany PDS neoprávňuje užívateľa k neplateniu fakturovaných platieb. Ak sa námietky užívateľa ukážu ako opodstatnené, PDS vykoná nápravu v súlade s príslušnými všeobecne záväznými právnymi predpismi.6) Ak sa na základe preverenia námietky užívateľa proti výške platieb fakturovaných zo strany PDS, zistí kladný zvyšok, tento bude poukázaný na účet užívateľa bezodkladne, najneskôr však do 14 dní po tom, čo k prevereniu námietok došlo.
9. V prípade omeškania s platením finančných záväzkov, vyplývajúcich zo zmluvy o distribúcii plynu, PDS ako veriteľ je povinný písomne oznámiť užívateľovi distribučnej siete ako dlžníkovi toto omeškanie a zároveň je PDS oprávnený požadovať úrok z omeškania za každý deň omeškania v súlade s ustanoveniami všeobecne záväzných právnych predpisov[[6]](#footnote-6)). Ak finančný záväzok nie je zaplatený užívateľom distribučnej siete ani po doručení písomného upozornenia zo strany PDS o omeškaní, má PDS právo
	* 1. obmedziť alebo prerušiť distribúciu plynu podľa zmluvy o distribúcii plynu v zmysle kapitoly 5. bod 1. písm. e) tohto PP alebo
		2. odstúpiť od zmluvy o distribúcii plynu v zmysle kapitoly 12. bod 5. písm. a) tohto PP.
10. **DODÁVKA PLYNU VO VZŤAHU K PDS**
	1. **Meranie dodávky plynu vo vzťahu k PDS**
11. Zistenie stavu určeného meradla pri odberných miestach s meraním typu C sa vykonáva spôsobom uvedeným v kapitole 7. článok 7.1 bod 5. tretia veta.
12. PDS spolu s údajmi zistenými podľa kapitoly 7. článok 7.1 bod 5. tretia veta odovzdá dodávateľovi plynu aj informáciu o tom, ktorým z uvedených spôsobov údaje získal.
13. Ak sa postupuje podľa kapitoly 7. článok 7.1 bod 5. tretia veta písm. c), rozdiely sa zúčtujú v ďalšom zúčtovacom období.
14. Po vykonaní odpočtu podľa kapitoly 7. článku 7.1 bodu 5 písm. a) alebo b) na odberných miestach s meraním typu C PDS vypočíta rozdiel medzi množstvom plynu distribuovaným do jednotlivých odberných miest a množstvom plynu, ktoré bolo priradené prostredníctvom diagramu do týchto odberných miest na základe predpokladaného množstva plynu, ktoré bolo od posledného odpočtu používané na stanovenie odobraného množstva plynu pomocou diagramu. Ak sa zistí, že množstvo plynu, ktoré bolo priradené pomocou diagramu, je nižšie ako množstvo distribuovaného plynu určené odpočtom vykonaným podľa kapitoly 7. bodu 5 písm. a) alebo b), užívateľ distribučnej siete odkúpi od PDS množstvo plynu vo výške vypočítaného rozdielu za cenu plynu, ktorá sa vypočíta podľa prílohy č. 14 Pravidiel trhu. Ak sa zistí, že množstvo plynu, ktoré bolo priradené pomocou diagramu, je vyššie ako množstvo distribuovaného plynu určené odpočtom vykonaným podľa kapitoly 7. bodu 5 písm. a) alebo b), PDS odkúpi množstvo plynu vo výške vypočítaného rozdielu za cenu plynu, ktorá sa vypočíta podľa prílohy č. 14 Pravidiel trhu.
15. PDS je povinný zabezpečiť meranie distribuovaného plynu vrátane jeho vyhodnocovania a predkladať namerané údaje, údaje po vyhodnotení zdieľania plynu alebo údaje určené na základe typového diagramu dodávky účastníkovi trhu s plynom, s ktorým je uzatvorená zmluva o prístupe do distribučnej siete a distribúcii plynu na danom odbernom mieste v objemovej jednotke a energetickej jednotke, v lehotách ustanovených v § 76 ods. 2 zákona o energetike alebo pravidlami trhu alebo na požiadanie účastníka trhu s plynom.
16. PDS určí pre odberateľa plynu typový diagram odberu plynu, ak odberateľ plynu nemá nainštalované zariadenie na priebehové meranie plynu; PDS je povinný oznámiť dodávateľovi plynu, ktorý zabezpečuje prístup a distribúciu plynu do daného odberného miesta, určený typový diagram elektronicky do troch pracovných dní odo dňa, keď o to dodávateľ plynu požiadal.
17. PDS je povinný vykonať fyzický odpočet stavu počítadla určeného meradla na odbernom mieste, ktoré nie je vybavené určeným meradlom umožňujúcim diaľkový odpočet minimálne raz za 12 po sebe nasledujúcich kalendárnych mesiacov; fyzický odpočet u odberateľa plynu mimo domácnosti je povinný vykonať každoročne k 31. decembru v priebehu mesiaca december príslušného kalendárneho roka. Fyzickým odpočtom stavu počítadla určeného meradla na odbernom mieste sa rozumie aj odpočet na základe stavu počítadla určeného meradla nahláseného odberateľom plynu a odsúhlaseného PDS. Odberateľ plynu mimo domácnosti môže každoročne nahlásiť PDS skutočný stav počítadla určeného meradla k 31. decembru najneskôr do piatich kalendárnych dní od skončenia kalendárneho roka. PDS má právo použiť typové diagramy dodávky, ak nemá k dispozícii údaje o skutočnom stave počítadla určeného meradla alebo údaje o stave počítadla určeného meradla nahláseného odberateľom plynu a odsúhlaseného PDS. PDS je povinný oznámiť dodávateľovi plynu údaje za odberné miesta odberateľov plynu mimo domácností do 10 kalendárnych dní od skončenia kalendárneho roka.
18. Ak sa dodatočne zistí, že odpočet na odbernom mieste s meraním typu A alebo typu B nebol správny, rozdiel v množstve plynu medzi nesprávnym odpočtom a jeho opravou sa medzi PDS a užívateľom distribučnej siete vysporiada za cenu plynu podľa prílohy č. 14 Pravidiel trhu.
19. Evidencia a vyhodnocovanie distribuovaného množstva energie v plyne sa vykonáva v kilowatthodinách alebo iných násobkoch; evidencia a vyhodnocovanie prekročenia dennej distribučnej kapacity na odbernom mieste sa vykonáva v m³.
	1. **Proces zmeny dodávateľa plynu**
		* 1. Koncový odberateľ plynu má právo na výber alebo zmenu dodávateľa plynu do svojho odberného miesta pripojeného alebo distribučnej siete.
			2. Podmienkou na uplatnenie práva na výber alebo zmenu dodávateľa plynu je uzatvorenie zmluvy o dodávke plynu alebo zmluvy o združenej dodávke plynu do odberného miesta koncového odberateľa plynu. Právo na výber alebo zmenu dodávateľa plynu sa vykoná registráciou odberného miesta koncového odberateľa plynu na dodávateľa plynu.
			3. Registráciu odberného miesta koncového odberateľa plynu na dodávateľa plynu bezodplatne vykoná PDS, do ktorej je odberné miesto koncového odberateľa plynu pripojené, na žiadosť koncového odberateľa plynu. Koncový odberateľ plynu môže požiadať o registráciu odberného miesta na dodávateľa plynu priamo alebo prostredníctvom svojho nového dodávateľa plynu. Žiadosť o registráciu odberného miesta na dodávateľa plynu sa podáva PDS podľa prvej vety. Registrácie odberných miest na dodávateľov plynu eviduje PDS podľa prvej vety.
			4. Zmena dodávateľa plynu sa nespoplatňuje a je možná iba v prípade ukončenia zmluvy o dodávke plynu uzatvorenej s pôvodným dodávateľom plynu najneskôr ku dňu požadovanej účinnosti zmeny dodávateľa plynu a uzatvorenia zmluvy o dodávke plynu s novým dodávateľom plynu s účinnosťou ku dňu požadovanej účinnosti zmeny dodávateľa plynu.
			5. Zmenou dodávateľa plynu je:
20. zmena dodávateľa plynu za iného dodávateľa plynu,
21. zmena počtu dodávateľov plynu.
	* + 1. Účastník trhu s plynom zasiela žiadosť o uzavretie zmluvy o distribúcii plynu na kontaktné miesto PDS pre prijímanie žiadosti o uzavretie zmluvy o distribúcii plynu zverejnené na webovom sídle PDS. Na žiadosť o uzavretie zmluvy o distribúcii plynu sa primerane vzťahujú ustanovenia kapitoly 3. tohto PP.
22. K dátumu účinnosti zmeny dodávateľa plynu vykoná PDS odpočet stavu určeného meradla. Odpočet stavu určeného meradla sa vykoná bezplatne; v prípade odberných miest s meraním typu C PDS určí stav určeného meradla postupom podľa kapitoly 9. článku 9.1 bod 1. tohto PP. Zistené údaje zašle pôvodnému dodávateľovi na účely doúčtovania a vyrovnania záväzkov. Údaje o stave určeného meradla a informáciu o tom, akým spôsobom ich PDS získal zašle pôvodnému dodávateľovi aj novému dodávateľovi. Ak pôvodný alebo nový dodávateľ plynu nepožiada prevádzkovateľa distribučnej siete o údaje o stave určeného meradla, určenie údajov o dodávke plynu sa pri zmene dodávateľa plynu uskutoční na základe údajov určených typovým diagramom dodávky alebo údajov nahlásených koncovým odberateľom plynu.
23. Nový dodávateľ plynu s PDS pre odberné miesto, na ktorom sa mení dodávateľ plynu, si dohodne zaradenie odberného miesta do tarifnej skupiny a dennú distribučnú kapacitu, ktorá je platná pre odberné miesto odo dňa účinnosti zmeny dodávateľa plynu na obdobie ďalších 12 mesiacov.
24. **DODÁVKA PLYNU VIACERÝMI DODÁVATEĽMI DO JEDNÉHO ODBERNÉHO MIESTA A DO NADVÄZUJÚCICH SIETÍ**
25. **Dodávka plynu viacerými dodávateľmi plynu do jedného odberného miesta ++**
26. Viacerých zmluvných dodávateľov plynu môže mať koncový odberateľ plynu s odberným miestom vybaveným meraním typu A alebo meraním typu B.
27. Dodávka plynu viacerými dodávateľmi plynu do jedného odberného miesta je možná
	* 1. pri súbehu dlhodobej alebo ročnej a krátkodobej zmluvy o prístupe do distribučnej siete a distribúcii plynu, pričom distribučná kapacita zostane zachovaná alebo sa môže zvýšiť,
		2. v prípade, ak má odberateľ plynu vlastnú zodpovednosť za odchýlku alebo
		3. v prípade, ak sa na zvýšení počtu dodávateľov plynu písomne dohodol s dodávateľom plynu, ktorý prevzal zodpovednosť za odchýlku odberateľa plynu.
28. Zmena počtu dodávateľov plynu sa uskutočňuje spôsobom podľa kapitoly 9. článok 9.2 tohto PP.
29. V prípade viacerých dodávateľov plynu do jedného odberného miesta PDS uzatvára s účastníkom trhu s plynom, ktorý je zodpovedný za odchýlku jednu zmluvu o distribúcii plynu do odberného miesta na základe jeho dohody so zmluvnými dodávateľmi plynu
s výnimkou krátkodobej zmluvy o prístupe do distribučnej siete a distribúcii plynu.
30. **Dodávka plynu viacerými dodávateľmi do odberných miest v nadväzujúcej distribučnej sieti**

Ak sa v nadväzujúcej distribučnej sieti uskutočňuje dodávka plynu viacerými dodávateľmi plynu, prevádzkovateľ nadväzujúcej distribučnej sieti uzatvára zmluvu o distribúcii plynu s každým dodávateľom plynu. Okrem toho dodávatelia plynu uzavrú s prevádzkovateľom nadväzujúcej distribučnej siete písomnú dohodu, v ktorej sa zmluvné strany dohodnú na spôsobe rozdeľovania množstiev plynu do odberných miest v nadväzujúcej distribučnej sieti.

Pravidlá priradenia množstiev plynu zohľadňujú typ merania, ktorými sú vybavené odberné miesta v distribučnej sieti. Ak odberné miesta v distribučnej sieti nie sú vybavené meraním typu A alebo meraním typu B, zistenie stavu meracieho zariadenia sa vykonáva podľa kapitoly 7. bodu 5 písm. b).

1. **POSTUP PRI UPLATNENÍ INŠTITÚTU DODÁVATEĽA POSLEDNEJ INŠTANCIE**
2. PDS vyhlasuje uplatnenie inštitútu dodávateľa poslednej inštancie (ďalej len „DPI“) ak užívateľ, ktorý je dodávateľom plynu, stratí spôsobilosť dodávať plyn do odberného miesta/odberných miest.
3. Užívateľ, ktorý je dodávateľom plynu, stratí spôsobilosť dodávať plyn do odberného miesta/odberných miest podľa bodu 1. písm. a) tejto kapitoly, ak
4. nezabezpečil pre odberné miesta odberateľov, s ktorými uzatvoril zmluvu o združenej dodávke plynu, prístup do distribučnej siete a distribúciu plynu alebo v prípade ukončenia zmluvy o distribúcii plynu,
5. mu bolo zrušené povolenie na dodávku plynu alebo mu zanikne oprávnenie dodávať plyn na vymedzenom území.
6. Vznik skutočnosti podľa bodu 2. písm. a) tejto kapitoly je povinný PDS v zmysle zákona
o energetike písomne oznámiť dotknutý užívateľ, ktorý je dodávateľom plynu.
7. Vznik skutočnosti podľa bodu 2. písm. b) tejto kapitoly oznámi PDS v zmysle zákona o energetike úrad alebo dotknutý užívateľ, ktorý je dodávateľom plynu.
8. PDS bezodkladne po naplnení podmienok podľa bodu 1. tejto kapitoly oznamuje uplatnenie inštitútu DPI týmto subjektom:
9. dotknutým odberateľom,
10. určenému DPI,
11. úradu.
12. PDS zasiela oznámenie podľa bodu 5. tejto kapitoly elektronicky a písomne.
13. Oznámenie podľa bodu 5. tejto kapitoly obsahuje:
	1. deň, od ktorého začína dodávka plynu DPI,
	2. dôvod začatia dodávky plynu DPI,
	3. zánik zmluvy o dodávke plynu alebo o združenej dodávke plynu, ak pôvodný dodávateľ plynu stratil spôsobilosť dodávky plynu podľa bodu 1. tejto kapitoly,
	4. dobu trvania dodávky plynu DPI,
	5. poučenie o povinnosti uhradiť cenu za dodávky plynu DPI podľa rozhodnutia úradu a za obchodných podmienok dodávky plynu v režime poslednej inštancie.
14. PDS poskytne úradu a DPI okrem údajov podľa bodu 7. tejto kapitoly aj všetky údaje zo zmluvy o distribúcii plynu uzavretej medzi PDS a pôvodným dodávateľom plynu, ktoré sú potrebné k vzniku zmluvy o distribúcii plynu s DPI, najmä údaje o odberateľovi, množstve distribuovaného plynu a dennej distribučnej kapacite na príslušnom odbernom mieste; na údaje poskytnuté DPI podľa predchádzajúcej vety sa nevzťahuje kapitola 14. článok 14.2 tohto PP.
15. DPI má právo odmietnuť dodávku poslednej inštancie, ak bol u odberateľa plynu zistený neoprávnený odber. Zoznam odberných miest, do ktorých DPI odmietol dodávku poslednej inštancie, je DPI povinný oznámiť PDS najneskôr do začiatku plynárenského dňa, ktorým medzi PDS a DPI vzniká zmluva o prístupe do distribučnej siete a distribúcii plynu. PDS má právo prerušiť distribúciu plynu do odberného miesta, do ktorého DPI odmietol dodávku poslednej inštancie.
16. Distribúcia plynu na základe zmluvy o distribúcii plynu medzi PDS a DPI sa oceňuje distribučnými tarifami platnými pre ročnú zmluvu o distribúcii plynu. Pokiaľ na príslušnom odbernom mieste nedôjde počas uplatnenia inštitútu DPI k zmene dodávateľa plynu, DPI má právo ukončiť zmluvu o distribúcii plynu jednostranným oznámením doručeným PDS najneskôr 7 dní pred skončením povinného trojmesačného obdobia.
17. DPI má právo prebrať dennú distribučnú kapacitu na súhrnnom vstupnom bode do distribučnej siete pôvodného dodávateľa plynu alebo jej časť, pričom táto denná distribučná kapacita sa oceňuje distribučnými tarifami platnými pre ročnú zmluvu o distribúcii plynu a objednáva sa na každý mesiac uplatnenia inštitútu DPI samostatne.
18. Ku dňu začatia dodávky plynu DPI určí PDS spotrebu plynu na odberných miestach, ktoré boli zásobované doterajším dodávateľom plynu, na základe odpočtu určených meradiel alebo použitím diagramov. Určenie spotreby oznámi PDS doterajšiemu dodávateľovi plynu, ktoré slúži ako základ na vystavenie konečnej faktúry za dodávku plynu a súvisiace služby. Určenie spotreby oznámi PDS aj DPI.
19. Dodávka poslednej inštancie trvá najviac tri mesiace. Môže skončiť skôr v prípade, že odberateľ plynu uzatvorí zmluvu o dodávke plynu alebo zmluvu o združenej dodávke plynu s novým dodávateľom plynu, ktorým môže byť aj DPI.
20. Ak odberateľ plynu počas trvania dodávky poslednej inštancie riadne neuhrádza platby za dodávku plynu poslednej inštancie, DPI je oprávnený požiadať PDS o prerušenie distribúcie plynu do odberného miesta odberateľa plynu.
21. DPI ku dňu skončenia dodávky poslednej inštancie vystaví faktúru za dodávku poslednej inštancie na základe fyzického odpočtu alebo použitím diagramu, o ktoré DPI požiada PDS. Ak novým dodávateľom plynu je DPI môže DPI faktúru za dodávku poslednej inštancie zahrnúť do riadnej fakturácie.
22. **Ukončenie zmluvy o prístupe do distribučnej siete
a distribúcii plynu**
	* 1. Ak je zmluva o distribúcii plynu uzatvorená na dobu určitú, zaniká uplynutím lehoty, na ktorú bola uzatvorená.
23. Užívateľ distribučnej siete má právo odstúpiť od zmluvy o distribúcii plynu len v prípade
24. ukončenia dodávok plynu do odberného miesta,
25. ak PDS porušuje zmluvu o distribúcii plynu.
26. Užívateľ, ktorý je dodávateľom plynu, má právo odstúpiť od zmluvy o distribúcii plynu pre to odberné miesto, do ktorého dodávateľ plynu nezačal alebo prestal dodávať plyn počas doby platnosti zmluvy.
27. Užívateľ odošle oznámenie o odstúpení od zmluvy o distribúcii plynu PDS najneskôr 10 dní pred zánikom zmluvy o distribúcii plynu. Odstúpenie od zmluvy o distribúcii plynu nadobudne účinnosť a zmluva o distribúcii plynu zanikne v posledný deň príslušného kalendárneho mesiaca alebo v neskorší deň, určený v oznámení o odstúpení užívateľom, avšak vždy ku koncu kalendárneho mesiaca.
28. PDS má právo odstúpiť od zmluvy o distribúcii plynu s okamžitou účinnosťou, ak:
29. užívateľ distribučnej siete podstatne alebo opakovane porušuje povinnosti vyplývajúce zo zmluvy o distribúcii plynu alebo z príslušných všeobecne záväzných právnych predpisov,[[7]](#footnote-7))
30. finančná situácia užívateľa distribučnej siete sa zhorší do takého rozsahu, ktorý odôvodnene ohrozuje schopnosť uspokojenia finančných nárokov PDS zo zmluvy
o distribúcii plynu. Táto podmienka sa považuje za splnenú v prípade, ak bol podaný návrh na vyhlásenie konkurzu na majetok užívateľa, alebo návrh na reštrukturalizáciu v zmysle osobitného predpisu,[[8]](#footnote-8)) alebo užívateľ vstúpil do likvidácie,
31. úkony užívateľa distribučnej siete ohrozujú alebo by mohli ohroziť bezpečnosť distribučnej siete, životného prostredia, zdravia alebo životy ľudí,
32. užívateľ distribučnej siete vedome poskytol PDS nepravdivé informácie a/alebo dokumenty pri predkladaní žiadosti o prístup do distribučnej siete alebo kedykoľvek následne počas platnosti zmluvy o distribúcii plynu,
33. dodávateľovi plynu bolo v priebehu činnosti odňaté povolenie na dodávku plynu vydaného úradom,
34. dodávateľ plynu oznámi PDS, že nemá možnosť uskutočňovať dodávku plynu.
35. Odstúpenie od zmluvy o distribúcii plynu zo strany PDS je účinné nasledujúci deň po dni, kedy je oznámenie o odstúpení PDS doručené užívateľovi distribučnej siete. Užívateľ distribučnej siete uhradí PDS všetky záväzky, ktoré mu vznikli do dňa zániku zmluvy o distribúcii plynu.
36. Zmluva o distribúcii plynu s predchádzajúcim dodávateľom plynu zaniká v časti týkajúcej sa odberného miesta, v ktorom dochádza k zmene dodávateľa plynu za iného dodávateľa, k dátumu účinnosti zmeny dodávateľa plynu.
37. Pre odstránenie pochybností, odpojenie OPZ sa uskutoční bez práva na vrátenie poplatku za pripojenie zaplateného pripojenou osobou.
38. **REKLAMAČNÝ PORIADOK**
39. Užívateľ distribučnej siete môže sťažnosť alebo reklamáciu podať:
	* 1. osobne v mieste sídla PDS, pričom o podaní reklamácie musí byť vyhotovený reklamačný záznam,
		2. listom na adresu PDS,
		3. elektronickou poštou na adresu zverejnenú na webovom sídle PDS.
40. Reklamáciou sa rozumie uplatnenie zodpovednosti za nedostatky a chyby služieb PDS.
41. Reklamáciu chýb poskytnutého plnenia je užívateľ distribučnej siete oprávnený podať kedykoľvek po jeho vykonaní, pričom oprávnenosť reklamácie bude posudzovaná aj s ohľadom na lehoty vyplývajúce z ustanovení Občianskeho zákonníka, Obchodného zákonníka, resp. príslušnej zmluvy uzavretej medzi PDS a užívateľom distribučnej siete.
42. Podaná reklamácia musí obsahovať:
	1. meno, priezvisko alebo obchodné meno, adresu a/alebo telefonický kontakt toho, kto reklamáciu podáva,
	2. predmet reklamácie (stručný a vecný popis),
	3. podpis užívateľa distribučnej siete alebo podpis oprávnenej osoby, ktorá užívateľa distribučnej siete zastupuje spolu s kópiou plnej moci.
43. Ak reklamácia neobsahuje náležitosti uvedené v bode 4., bude považovaná za neoprávnenú. PDS informuje v takom prípade užívateľa distribučnej siete o tejto skutočnosti, súčasťou tejto informácie je aj poučenie, čo má podaná reklamácia obsahovať.
44. PDS vydá a doručí užívateľovi distribučnej siete potvrdenie o prijatí reklamácie.
45. PDS vyrozumie užívateľa distribučnej siete o vybavení reklamácie v lehotách vyplývajúcich zo zmluvy o distribúcii plynu uzavretej medzi PDS a užívateľom distribučnej siete, prípadne v lehotách vyplývajúcich z ustanovení všeobecne záväzných právnych predpisov.[[9]](#footnote-9))
46. Oznámenie o vybavení reklamácie bude užívateľovi distribučnej siete doručené písomne na jeho adresu uvedenú v reklamácii.
47. Za deň uplatnenia reklamácie sa považuje:
	1. pri osobnom doručení – dátum pečiatky o potvrdení prijatia reklamácie,
	2. pri poštových zásielkach – dátum doručenia reklamácie do Spoločnosti (podľa pečiatky došlej pošty),
	3. pri doručení elektronickou poštou – deň uvedený na e-mailovej správe,
	4. pri doručení faxom – deň uvedený na faxovej správe.
48. Koncový odberateľ plynu je oprávnený predložiť úradu v zmysle § 37 zákona o regulácii na alternatívne riešenie spor s PDS, ak sa ohľadom predmetu sporu uskutočnilo reklamačné konanie podľa tejto kapitoly a koncový odberateľ plynu nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá. Iný účastník trhu s plynom ako koncový odberateľ plynu predkladá úradu na riešenie spor s PDS v súlade
s § 38 zákona o regulácii.
49. **ZÁVEREČNÉ USTANOVENIA**
	1. **Vyššia moc**
	2. Ak ktorákoľvek zo strán nesplní svoje záväzky v dôsledku okolností vyššej moci
	(t.j. okolností vylučujúcich zodpovednosť tak, ako sú definované v § 374 Obchodného zákonníka), táto strana nenesie zodpovednosť za nesplnenie svojich záväzkov, vyplývajúcich zo zmluvy o distribúcii plynu.
	3. Mimoriadne udalosti, označované ako vyššia moc, musia nastať po uzavretí zmluvy o distribúcii plynu, sú nepredvídateľné a príslušná strana im nemohla zabrániť. Okolnosti vyššej moci zahŕňajú predovšetkým živelné pohromy[[10]](#footnote-10)), vojnu, požiar, výbuch, teroristické útoky a štrajky.
	4. Strana, odvolávajúca sa na vyššiu moc, je povinná písomne informovať okamžite druhú stranu o akýchkoľvek okolnostiach vyššej moci a preukázať ich primeraným spôsobom.
	5. **Mlčanlivosť**
		1. Informácie zdieľané medzi PDS a užívateľom distribučnej sieti, resp. odberateľom plynu, týkajúce sa zmluvy o distribúcii plynu, sú považované za dôverné a žiadna zo zmluvných strán ich nesmie sprístupniť tretej strane bez predchádzajúceho súhlasu druhej strany.
		2. PDS a užívateľ distribučnej sieti môžu sprístupniť dôverné informácie svojim poradcom alebo iným poskytovateľom služieb, ako aj orgánom, ktoré požadujú dané informácie, v súlade s príslušnými všeobecne záväznými právnymi predpismi.[[11]](#footnote-11))
50. PDS a užívateľ distribučnej sieti zabezpečia, aby osoby a orgány, ktoré získali dôverné informácie podľa tohto článku, boli viazané povinnosťou mlčanlivosti v rovnakom rozsahu, ako sa táto povinnosť vzťahuje na PDS a užívateľa distribučnej sieti. Porušenie povinnosti mlčanlivosti nenastáva v prípade, keď poskytnutie informácie strane ukladá všeobecne záväzný právny predpis11) alebo ak o poskytnutie dôvernej informácie požiada orgán štátnej správy alebo iný orgán štátnej moci podľa všeobecne záväzných právnych predpisov11), ktoré povinnosť poskytnutia informácií týmto orgánom stanovujú.
	1. **Poučenie o povinnosti PDS súvisiace so štandardami kvality**
51. PDS je povinný:
	1. dodržiavať štandardy kvality,
	2. evidovať, vyhodnocovať, zverejňovať údaje o štandardoch kvality a na požiadanie ich predložiť úradu,
	3. evidovať podania súvisiace s nedodržaním štandardov kvality,
	4. archivovať údaje o štandardoch kvality po dobu piatich rokov,
	5. každoročne do konca februára zasielať úradu prehľad o vyplatených kompenzačných platbách za predchádzajúci kalendárny rok,
	6. spĺňať požadovanú úroveň štandardov kvality,
	7. do konca februára kalendárneho roka zaslať úradu vyhodnotenie štandardov kvality za predchádzajúci rok a toto vyhodnotenie zverejniť na svojom webovom sídle.
52. Ak PDS nedodrží štandardy kvality a toto nedodržanie preukázateľne nastalo, je PDS povinný uhradiť svojmu odberateľovi kompenzačnú platbu vo výške a spôsobom určeným podľa vyhlášky č. 278/2012 Z. z.
53. Bod 2. tohto článku sa nepoužije, ak boli štandardy kvality nedodržané z dôvodu vzniku mimoriadnej udalosti, krízovej situácie v plynárenstve a havárie spôsobenej treťou osobou.
54. Koncový odberateľ plynu nie je povinný žiadať o vyplatenie kompenzačnej platby. Uhradením kompenzačnej platby nie je dotknutý nárok na náhradu škody.
55. PDS vyhodnocuje štandardy kvality v súlade s vyhláškou č. 278/2012 Z. z.
	1. **Účinnosť prevádzkového poriadku**

Tento PP nadobúda účinnosť dňom oznámenia PDS o prevzatí tohto PP úradu.

1. ) Napr. zákon č. 182/1993 Z. z. o vlastníctve bytov a nebytových priestorov v znení neskorších predpisov [↑](#footnote-ref-1)
2. ) zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov [↑](#footnote-ref-2)
3. ) § 82 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov [↑](#footnote-ref-3)
4. ) Vyhláška Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia [↑](#footnote-ref-4)
5. ) Napr. zákon č. 431/2002 Z. z. o účtovníctve v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov [↑](#footnote-ref-5)
6. ) zákon č. 513/1991 Z. Obchodný zákonník v znení neskorších predpisov, Nariadenie vlády Slovenskej republiky č. 21/2013 Z. z. [↑](#footnote-ref-6)
7. ) zákon č. 513/ /1991 Z. z. Obchodný zákonník v znení neskorších predpisov [↑](#footnote-ref-7)
8. ) zákon č. 7/2005 Z. z. o konkurze a reštrukturalizácii a o zmene a doplnení niektorých zákonov [↑](#footnote-ref-8)
9. ) Zákon č. 40/1964 Zb. Občiansky zákonník v znení neskorších predpisov, zákon č. 513/1991 Zb. Obchodný zákonník v znení neskorších predpisov, zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov [↑](#footnote-ref-9)
10. ) § 3 ods. 2 písm. a) zákona Národnej rady Slovenskej republiky č. 42/1994 Zb. o civilnej ochrane obyvateľstva v znení neskorších predpisov [↑](#footnote-ref-10)
11. ) napr. zákon č. 71/1967 Zb. o správnom konaní (správny poriadok) v znení neskorších predpisov [↑](#footnote-ref-11)